Malamai a cikin kunci? Akwai abin dubawa - Shafin makala - Bakandamiya
Fasaha da Adabi
Rayuwa da Zamantakewa
#nasara a rayuwa #aure #rayuwa #siyasa #tattalin arziki #labari #Dolaki #labarin kage #karatu #mugun jagora #shugabanci #hangen nesa #amfani da lokaci #mace yar wuta #nasiha #maita #matsalolin malamai #matsalolin jami'an tsaro
Malamai a cikin kunci? Akwai abin dubawa
Posted by Ahmed S. Muri June 26, 2017 - Filed in Ra'ayoyi da Tahalili - #matsalolin malamai #malaman makarantu - 974 views
Ilimi dai shine fitila mai tsarkake rayuwar al’umma baki daya. A tsarki da tsarkake ayyuka, babu addinin da baya bukatan ilimi don gudanar da aikin ibada a cikinsa.
Hakan na nufin, babu yanda al’umma zasu rayu cikin seti batare da samun maluma a cikinsu ba. Malami mutun ne mai yin tsuwar daka wajen ganin yayi bincike kan abinda yake bukatar ilimintar da al’umma. Muradinsa a kullun shine tabbatar da bada ingantaccen ilimi na zamani ko na addini. Sakamakon aikin malami a cikin al’umma ne ya haifar da samun manyan shaihunai, daktoci, furofesosi, masu aikin damara da sauran kananan maluma. Bugu da kari, hanun aikin malami bai tsaya a nan kawai ba, karfin hidimar aikin malami yayi gudumawa gaya wajen shinfida tsarin zaman takewa a cikin al’umma, mussamman tsarin mulki wato shugabanci. Aikin ilimin malami ya kenkeshe tsarin mulki daga masinja zuwa shugaban kasa, a kowani mataki na matsayi kuma na da irin martaba da ake bashi.
Idan muka yi dubi akan ciyaman, gwanna da ministoci, karfin kima, martaba da daukaka da aka basu, yakai matakin da ake hadasu da jami’an tsaro. Motoci da suke hawa kuwa sun fice gaban kwatance. A nan, wani abin da rayuwa ke mantawa shine, kama daga masinja zuwa shugaban kasa duk “almajiran malam ne”.
To amma, abin kunci, bakin ciki da takaici shine, mafi wayan kasashen duniya musamman Afirka, ba wanda al’umma ke kallo wahalalle, walakantacce, talaka matsiyaci kamar malami. Idan muka kalli bangare malaman addini, sutura mai kyau da suke sawa mafi yawanci na samu asaline daga kwance da masu kudi ke yi musu. A gefen aure kuwa, asodayawa mace sai ta lalace ko anga zata lalace ake ba malamin addini sadaka. Don hakanema idan aka zo mata budan kai sai a sa mata suna “ta annabi”.
Ga malamin boko kuwa, musamman a kasata Najeriya kuma jahata Taraba, neman kashin kifi a ruwa yafi malami saukin samu fiye da neman bashin kudi ko na abinci. Idan muka zunduma duniyar neman aure ga malamin, ‘yan mata a yau sun yi wa manemensu lakabi da suna ‘alpher’. Budurwa kan tambayi kawarta maneminta a alpher nawa yake? Don kuwa alpher A= na nufin Accountant, B=Banker C=Custom D=Director E=Excellency F=Finance minister G=Governor H=Honorable. Atakaice idan ka fada alpher T=(Teacher), aiki ya sameka don idan ba tsananin rabo ba, neman aurenta ya wuce ka.
Abin zubar da hawaye shine, wadan da suka ja ragamar zubar da kiman maluma sune ‘almajiran malam’ musamman wadanda ke juya karagar mulki yanda suke so.
Ya al’umma, mu dubi girman Allah mu zama masu fidda malumanmu daga cikin kunci da takaici na rayuwa. Wannan ke nan, mai karatu na iya duba: Abubuwan dake durkushe baiwa da basirar yara da sauransu.
Jaye karar tsana: Uzuri da tuni daga mantuwa
Ta Abu-Ubaida SANI Department of Languages and Cultures Federal University Gusau, Zamfara Phone No: 08133529736 Email: abuubaidasani5@gmail.com 1. Ya Allah mahalaccin komai, Wanda ya ƙaga yawan...
Kadan daga cikin falalar azumin watan Ramalana
Godiya ta tabbata ga Allah Madaukakin Sarki, tsira da amincin Allah su tabbata ga Annabi Muhammad, da alayensa da sahabbansa, da wadanda suka biyo bayansu da kyautata. Yana daga hikimar Allah Madaukakin Sarki fifita wasu mutane akan wasu, Ya kuma fifita wasu wurare aka...